Obec Oravská Polhora v zmysle § 6 ods. 1 zákona č. 369/1990 Zb. o obecnom zriadení v platnom znení pre vykonanie § 7 ods. 2 až 6 zákona č. 583/2004 Z. z. o rozpočtových pravidlách územnej samosprávy v platnom znení vydáva

# Všeobecne záväzné nariadenie č. 4/2011

## o dotáciách a návratných finančných výpomociach z rozpočtu obce

**§ 1**

## Úvodné ustanovenia

1. Toto všeobecne záväzné nariadenie (ďalej sa uvádza iba nariadenie) upravuje podmienky poskytovania dotácií a návratných finančných výpomocí z rozpočtu obce za predpokladu, že obec má na tento účel v rozpočte na príslušný rozpočtový rok vyčlenené finančné prostriedky.
2. Pod pojmom „dotácia“ sa rozumie nenávratný finančný príspevok poskytnutý z rozpočtu obce na účel vymedzený v § 3 tohto nariadenia. Pod pojmom „návratná finančná výpomoc“ sa rozumie pôžička resp. prechodná výpomoc poskytnutá z rozpočtu obce na účel vymedzený v § 2 tohto nariadenia, ktorá bude obci bez úrokov za dohodnutých podmienok vrátená.
3. Na poskytnutie dotácie alebo návratnej finančnej výpomoci z rozpočtu obce nie je právny nárok.
4. Poskytnutím dotácie alebo návratnej finančnej výpomoci z rozpočtu obce sa nesmie zvýšiť celkový dlh obce.
5. Toto nariadenie sa nevzťahuje na poskytovanie prevádzkových príspevkov a dotácií pre rozpočtové a príspevkové organizácie, ktorých zriaďovateľom je obec Oravská Polhora.

**§ 2**

**Okruh možných príjemcov**

1. Dotáciu z rozpočtu obce možno poskytnúť pri splnení ďalej ustanovených podmienok subjektom:
   1. právnickým osobám založených obcou na konkrétne úlohy a akcie vo verejnom záujme alebo v prospech rozvoja územia obce,
   2. inej obci ak zabezpečuje niektoré úlohy pre obec, alebo ak ide o poskytnutie pomoci pri živelnej pohrome, havárii alebo podobnej udalosti,
   3. právnickej osobe alebo fyzickej osobe so sídlom alebo trvalým pobytom v obci ak vykonávajú činnosť alebo poskytujú služby na území obce Oravská Polhora v prospech obyvateľov obce Oravská Polhora.
2. Dotáciu alebo návratnú výpomoc podľa tohto nariadenia možno poskytnúť aj rozpočtovým a príspevkovým organizáciám obce na zabezpečenie mimoriadnych úloh alebo investičných akcií.

**§ 3**

**Účel poskytnutia dotácií a návratných finančných výpomocí**

1. Obec môže zo svojho rozpočtu poskytnúť dotáciu:
   1. pre žiadateľov podľa § 2 iba na podporu všeobecne prospešných služieb, na odstraňovanie následkov živelnej pohromy, všeobecne prospešných alebo verejnoprospešných účelov, najmä v oblasti školstva, zdravotníctva, sociálnej starostlivosti, kultúry a športu, humanitných, charitatívnych a občianskych aktivít, aktivít cirkví, náboženských spoločností a aktivít týkajúcich sa životného prostredia,
   2. na podporu aktivít prospešných pre všetkých obyvateľov obce,
   3. na podporu zamestnanosti v obci.
2. Obec môže zo svojho rozpočtu poskytnúť návratnú finančnú výpomoc s maximálnou dobou splatnosti 5 rokov na rozvoj a podporu aktivít **iba organizáciám zriadených obcou.**

**§ 4**

**Podmienky poskytnutia dotácie**

1. Základnou podmienkou poskytnutia dotácie je, že žiadateľ nemá voči obci žiadne záväzky. Ak bol v minulosti príjemcom dotácie od obce, podmienkou je splnenie podmienok jej čerpania a aj riadne zúčtovanie.
2. Subjekt, ktorý žiada o poskytnutie dotácie alebo návratnej finančnej výpomoci musí predložiť písomnú žiadosť. Písomná žiadosť musí obsahovať:
3. názov, adresu žiadateľa a ďalšie identifikačné a kontaktné údaje,
4. údaje o akcii – projekte, jeho názov, autora, garanta, termíny realizácie,
5. IČO, DIČ resp. č. občianskeho preukazu, bankové spojenie,
6. výšku požadovanej dotácie alebo návratnej finančnej výpomoci, spoluúčasť žiadateľa a predpokladané celkové náklady na projekt,
7. prehľad poskytnutých dotácií obcou v minulosti,
8. popis projektu, podnikateľského zámeru alebo pripravovanej aktivity, jeho ciele   
   a prínosy pre obec, štruktúra nákladov a štruktúra zdrojov financovania, v prípade podnikateľského zámeru aj odborný ekonomický predpoklad návratnosti,
9. podpis oprávnenej osoby a pečiatka subjektu.

Na žiadosť použije žiadateľ tlačivo, ktorého vzor je v **prílohe č. 1** tohto nariadenia   
a ďalšie dôležité doklady a údaje pripojí k žiadosti do prílohy.

1. Žiadateľ o poskytnutie dotácie alebo návratnej finančnej výpomoci predloží žiadosť Obecnému úradu v Oravskej Polhore v termíne do **31. októbra** príslušného roka predchádzajúceho roku použitia dotácie. Mimoriadnu žiadosť je možné predložiť kedykoľvek.
2. Pri splnení podmienok sa žiadosť so stanoviskom ekonóma obce postúpi na odsúhlasenie vo finančnej a ďalšej vecne príslušnej komisii obecného zastupiteľstva. O poskytnutí dotácie alebo návratnej finančnej výpomoci rozhodne:
3. starosta obce do 500 EUR,
4. obecné zastupiteľstvo nad 500 EUR.
5. Žiadateľ bude o poskytnutí alebo neposkytnutí dotácie resp. návratnej finančnej výpomoci informovaný do 30 dní od schválenia rozpočtu. V prípade mimoriadnej žiadosti bude žiadateľ informovaný do 30 dní od prijatia rozhodnutia obecným zastupiteľstvom. Následne bude žiadateľ vyzvaný k uzatvoreniu zmluvy o poskytnutí dotácie, ktorej minimálny rozsah je v **prílohe č. 2** tohto nariadenia a budú v nej definované všetky podmienky, účel, výška aj zúčtovanie dotácie.
6. Žiadateľ – príjemca je povinný použiť poskytnuté prostriedky efektívne, hospodárne a účinne a pri obstarávaní je povinný sa riadiť platnými predpismi.
7. Každá zmena použitia dotácie alebo návratnej finančnej výpomoci podlieha predchádzajúcemu schváleniu v obecnom zastupiteľstve.

**§ 5**

## Zúčtovanie poskytnutých dotácií

1. Príjemca dotácie vykoná ročné zúčtovanie poskytnutej dotácie s rozpočtom obce Oravská Polhora **do 31. januára nasledujúceho roka**, prípadne do 30 dní po ukončení jednorazovej akcie, na ktorú bola dotácia poskytnutá.
2. Príjemca návratnej finančnej výpomoci vykoná zúčtovanie výpomoci s rozpočtom obce do 30 dní po jej vyčerpaní predložením všetkých dokladov preukazujúcich použitie návratnej finančnej výpomoci v zmysle zmluvy.
3. Zúčtovanie príjemca vykoná na tlačive podľa **prílohy č. 3** tohto nariadenia s prílohami minimálne v určenom rozsahu.
4. Obec si vyhradzuje právo kontroly účelnosti použitia poskytnutých dotácií a návratných finančných výpomocí prostredníctvom vecne príslušného oddelenia resp. komisie OZ.
5. Ustanovenia osobitných právnych predpisov o rozpočtových pravidlách a spôsobe nakladania s prostriedkami poskytnutými nie sú týmto nariadením dotknuté.

**§ 6**

## Sankcie

1. Právnická alebo fyzická osoba, ktorá použila dotáciu alebo návratnú finančnú výpomoc na iný účel ako bola poskytnutá, je povinná obci dotáciu alebo návratnú finančnú výpomoc vrátiť a zaplatiť penále vo výške 0,2 % z neoprávnene použitej sumy za každý deň od obdržania do vrátenia dotácie alebo návratnej finančnej výpomoci, najviac do výšky dvojnásobku poskytnutej sumy a najmenej 33 EUR.
2. V prípade nedodržania dohodnutého termínu splatnosti návratnej finančnej výpomoci je právnická a fyzická osoba povinná zaplatiť obci penále vo výške 0,2 % zo zadržanej sumy za každý deň omeškania.

**§ 7**

**Prechodné a záverečné ustanovenia**

1. Na poskytovanie dotácií pre subjekty podľa § 2 ods. 1 písm. b) sa ustanovenia tohto nariadenia vzťahujú primerane.
2. Toto nariadenie bolo schválené Obecným zastupiteľstvom v Oravskej Polhore dňa 10 06 2011 uznesením č. 3/2011 a účinnosť nadobúda od 27.06.2011.

Ing. Peter Horváth

starosta obce

Vyvesené na úradnej tabuli

obce dňa: 11.06.2011

Zvesené: 27.06.2011

Príloha č. 1

# ŽIADOSŤ O DOTÁCIU Z ROZPOČTU OBCE ORAVSKÁ POLHORA NA ROK 201\_\_

**Oblasť (podčiarknite):** 1. Športové aktivity

2. Aktivity detí a mládeže

3. Výchova a vzdelávanie

4. Záujmová umelecká činnosť a kultúrne aktivity

5. Charita – podpora občianskych a cirkevných aktivít

6. Zdravotníctvo a zdravotne postihnutí

7. Ekológia a životné prostredie

8. Iné:

|  |  |
| --- | --- |
| 1. **Žiadateľ (názov právnickej osoby, u fyzických osôb meno a priezvisko):** |  |
| 1. **Štatutárny zástupca právnickej osoby (meno a priezvisko)** |  |
| 1. **Adresa žiadateľa:** |  |
| 1. **Charakter právnickej osoby:** |  |
| 1. **Tel., fax, mail:** |  |
| 1. **Názov projektu:** |  |
| 1. **Autor projektu:** |  |
| 1. **Odborný garant na realizáciu projektu:** |  |
| 1. **Miesto a dátum realizácie:** |  |
| 1. **IČO a DIČ (ak fyzická osoba nemá IČO a DIČ, tak č. obč. preukaz)** |  |
| 1. **Bankové spojenie:** |  |
| 1. **Požadovaná výška príspevku od obce:** |  |
| 1. **Výška spoluúčasti žiadateľa v EUR:** |  |
| 1. **Celkové náklady na projekt v EUR:** |  |

Poskytnutá dotácia od obce Or. Polhora v predchádzajúcich rokoch:

|  |  |
| --- | --- |
| r. 201\_\_ | EUR |
| r. 201\_\_ | EUR |
| r. 201\_\_ | EUR |

Príloha č. 1

**Popis projektu:**

|  |
| --- |
| Ciele projektu (aké ciele chcete realizáciou projektu dosiahnuť): |
| Cieľové skupiny – pre koho je projekt určený (predpokladaný počet účastníkov z Or. Polhory, z iných častí Slovenska, prípadne zo zahraničia): |
| Popis realizácie projektu (jednotlivé etapy projektu): |
| Prínosy projektu do budúcnosti: |

Rozpočet (obsahujúci rozpis predpokladaných výdavkov a príjmov v projekte):

|  |  |
| --- | --- |
| Výdavky (na akú položku a koľko budete potrebovať na projekt)  Položka: | Suma v EUR: |
|  |  |
|  |  |
|  |  |
|  |  |
|  |  |
| *Spolu výdavky:* |  |

Príloha č. 1

Zdroje financovania (predpokladané príjmy na projekt – odkiaľ zabezpečíte financie na realizáciu projektu):

| * Spolufinancovanie: * vlastné zdroje: * sponzorské: * iné: | * EUR * EUR * EUR * EUR |
| --- | --- |
| * Dotácia od obce Oravská Polhora | * EUR |
| * Spolu príjmy: | * EUR |

............................................

podpis a pečiatka žiadateľa

Prílohy:

Príloha č. 2

**Zmluva č. D / .**

**o poskytnutí finančnej dotácie z rozpočtu obce Oravská Polhora v roku 200­\_\_**

**Obec Oravská Polhora, 029 47 Oravská Polhora 454**

**Zastúpená: starostom obce Ing. Petrom Horváthom**

**Bankové spojenie: DEXIA Banka, č. účtu: 4006893012/5600**

**IČO 00314749**

**DIČ 2020571740**

**ako poskytovateľ dotácie** (ďalej sa uvádza iba obec)

**a**

(Vypísať názov a adresu príjemcu)

**Zastúpený(á):**

**Charakter organizácie:**   **IČO:**

**Bankové spojenie:**   **DIČ:**

**ako príjemca dotácie** (ďalej iba príjemca)

uzavreli v zmysle § 628 a nasl. Občianskeho zákonníka a Všeobecne záväzného nariadenia č. 4/2011, ktorým sa určujú podmienky poskytovania dotácií z rozpočtu obce Oravská Polhora túto Zmluvu o poskytnutí dotácie z rozpočtu obce Oravská Polhora v roku 201\_\_.

**I.**

**Predmet zmluvy**

1. Obec Oravská Polhora v zmysle uznesenia OZ č. .......... zo dňa ............ poskytuje príjemcovi finančnú dotáciu vo výške ........... EUR, slovom ...................................................................................................................... .
2. Poukázaný príspevok bude použitý na .................................................................................................... .
3. Príjemca vyhlasuje, že finančnú dotáciu uvedenú v ods. 1 tohto článku prijíma.

**II.**

**Spôsob platby**

1. Finančná dotácia je nárokovateľná iba v prípade, že obec zabezpečí dostatok zdrojov na krytie rozpočtových výdavkov vrátane transferov.
2. Finančná dotácia bude poskytnutá bezhotovostným stykom z účtu obce na účet príjemcu na základe možných peňažných zdrojov obce jednorazovo alebo v splátkach, a to v termínoch podľa rozhodnutia obce.

**III.**

**Iné dohodnuté podmienky**

1. Príjemca sa zaväzuje použiť poskytnutú finančnú dotáciu na účely uvedené v tejto zmluve. Zároveň sa zaväzuje, že poskytnuté prostriedky použije hospodárne, efektívne a účinne.
2. Príjemca sa zaväzuje, že na všetkých propagačných materiáloch a pri propagácii aktivít prostredníctvom masmédií, na ktoré bola dotácia poskytnutá uvedie, že sa realizoval s finančným príspevkom obce Oravská Polhora.
3. Príjemca je povinný spolu so zúčtovaním poskytnutej dotácie predložiť stručné zhodnotenie účelu jej použitia.
4. Obec si vyhradzuje právo kontroly použitia pridelených finančných prostriedkov.
5. Príjemca je povinný finančnú dotáciu vyčerpať do 31. 12. 20\_\_.
6. Príjemca je povinný bezodkladne predložiť doklady o účelovom čerpaní poskytnutej finančnej dotácie, najneskôr však do 31. 1. 200\_ (nasl. rok) na vzorovom tlačive.
7. Príjemca, ktorý nepredloží zúčtovanie finančnej dotácie alebo použije túto finančnú dotáciu na iný účel ako bol určený a v tejto zmluve, je povinný finančnú dotáciu vrátiť na účet obce, najneskôr do 15 dní po termíne stanovenom na zúčtovanie. Obec v takýchto prípadoch je oprávnené uplatniť aj sankcie podľa platného všeobecne záväzného nariadenia.

**IV.**

**Záverečné ustanovenia**

1. Príjemca je povinný pri obstarávaní tovarov, služieb a verejných prác postupovať podľa platného zákona o verejnom obstarávaní, ak mu takúto povinnosť zákon ukladá.
2. Príjemca nesmie finančné prostriedky z dotácie použiť na alkohol, tabakové výrobky a odmeny funkcionárom.
3. Príjemca môže finančné prostriedky z dotácie použiť na nákup občerstvenia a pohonných hmôt iba ak je to uvedené v tejto zmluve.
4. Obidve zmluvné strany vyhlasujú, že sa zhodli na celom obsahu zmluvy, čo potvrdzujú svojím podpisom.
5. Táto zmluva nadobúda platnosť dňom podpisu oboch zmluvných strán.
6. Táto zmluva je vyhotovená v dvoch rovnocenných exemplároch, z ktorých obec Oravská Polhora dostane 1 rovnopis a príjemca dostane 1 rovnopis.

V Oravskej Polhore, dňa ...........................

........................................... ............................................

**starosta obce príjemca**

Príloha č. 3

# ZÚČTOVANIE DOTÁCIE POSKYTNUTEJ Z ROZPOČTU OBCE ORAVSKÁ POLHORA V  ROKU 201\_\_

**Oblasť (podčiarknite):** 1. Športové aktivity

2. Aktivity detí a mládeže

3. Výchova a vzdelávanie

4. Záujmová umelecká činnosť a kultúrne aktivity

5. Charita – podpora občianskych a cirkevných aktivít

6. Zdravotníctvo a zdravotne postihnutí

7. Ekológia a životné prostredie

8. Iné

|  |  |
| --- | --- |
| Dotácia podľa Zmluvy o poskytnutí dotácie č. : | **D /201\_\_** |

|  |  |
| --- | --- |
| Príjemca dotácie (názov právnickej osoby, IČO a DIČ, u fyzickej osoby meno a priezvisko a ak nemá IČO a DIČ, tak č. občianskeho preukazu) |  |
| Výška poskytnutej dotácie obcou Oravská Polhora |  |
| Predmet dotácie (v súlade so zmluvou o poskytnutí dotácie) |  |

**Finančné vyhodnotenie projektu v EUR:**

|  |  |
| --- | --- |
| Skutočné príjmy | Skutočné výdavky: |
| * Vlastné príjmy |  |
| * Dotácia od obce |  |
| * Sponzorské |  |
| * Iné |  |
| *Príjmy spolu:* | *Výdavky spolu:* |

...........................................

podpis a pečiatka príjemcu

**Povinné prílohy k zúčtovaniu:**

1. Stručná informácia o realizácii projektu
2. Kópie dokladov (účtenky, faktúry, bankové výpisy) dokumentujúce čerpanie finančnej dotácie od obce Oravská Polhora
3. Dokumentácia o realizácii predmetu dotácie (fotografie, propagačné materiály – programy, pozvánky, výstrižky z tlače a pod.)